
Nr. 15685 din 28.02.2023
REFERAT DE APROBARE

a proiectului de hotărâre privind aprobarea REGULAMENTULUI SERVICIULUI PUBLIC DE SALUBRIZARE AL UNITĂŢII ADMINISTRATIV-TERITORIALE COMUNA CORNETU, JUDEȚUL ILFOV  

(UAT Cornetu – Ilfov)
În aplicarea prevederilor art. 13 alin. (3) şi ale art. 20 alin. (1) lit. m) din Legea serviciilor comunitare de utilităţi publice nr. 51/2006, republicată, cu completările ulterioare, ale art. 11 alin. (2) din Legea serviciului de salubrizare a localităţilor nr. 101/2006, republicată, ale Hotărârii Guvernului nr. 527/2013 privind aprobarea Regulamentului de organizare şi funcţionare a Autorităţii Naţionale de Reglementare pentru Serviciile Comunitare de Utilităţi Publice - A.N.R.S.C., precum şi în temeiul art. 4 alin. (4) din Regulamentul de organizare şi funcţionare a Autorităţii Naţionale de Reglementare pentru Serviciile Comunitare de Utilităţi Publice, aprobat prin Hotărârea Guvernului nr. 527/2013, preşedintele Autorităţii Naţionale de Reglementare pentru Serviciile Comunitare de Utilităţi Publice a emis ordinul nr. 82 din 9 martie 2015 privind aprobarea Regulamentului-cadru al serviciului de salubrizare a localităţilor, publicat în Monitorul Oficial nr. 195 din 24 martie 2015.

La art. 129 din Regulament se prevăd următoarele: 
″(1) Consiliile locale, Consiliul General al Municipiului Bucureşti şi asociaţiile de dezvoltare intercomunitară, după caz, vor elabora şi vor aproba în termen de 6 luni de la intrarea în vigoare a prezentului ordin, regulamentul propriu al serviciului de salubrizare sau vor modifica regulamentele existente, în funcţie de particularităţile locale şi de interesele actuale şi de perspectivă ale comunităţii respective, în conformitate cu prevederile prezentului regulament-cadru. 

(2) Până la adoptarea regulamentului propriu al serviciului, operatorii şi autorităţile administraţiei publice locale vor respecta prevederile prezentului regulament-cadru. 

(3) În regulamentele întocmite şi aprobate de autorităţile administraţiei publice locale se vor preciza contravenţiile în domeniul serviciului de salubrizare pentru utilizatori, precum şi pentru operatori, cu specificarea acestora şi a cuantumului amenzilor aplicabile. 

(4) Constatarea contravenţiilor şi aplicarea sancţiunilor se fac de către persoanele împuternicite din cadrul autorităţilor administraţiei publice locale.″
De asemenea, elaborarea Regulamentului de salubrizare este o obligaţie impusă de Legea 51/2006 – Legea serviciilor comunitare de utilităţi publice, republicată, cu modificările și completările ulterioare. Aceasta, la art. 22 alin. (4) prevede următoarele: ″(4) Desfăşurarea activităţilor specifice oricărui serviciu de utilităţi publice, indiferent de forma de gestiune aleasă, se realizează pe baza unui regulament al serviciului şi a unui caiet de sarcini, elaborate şi aprobate de autorităţile administraţiei publice locale, în conformitate cu regulamentul-cadru şi cu caietul de sarcini-cadru ale serviciului.
Având în vedere şi faptul că se impune declanşarea procedurilor de selecţie pentru atribuirea contractelor de sortare deşeuri, tratare, colectare seprată şi transport separat şi că Regulamentul serviciului public de salubrizare este parte din documentaţia de atribuire (anexă la Caietul de sarcini), 

Apreciez legal, necesar și oportun proiectul de hotărâre privind aprobarea REGULAMENTULUI SERVICIULUI PUBLIC DE SALUBRIZARE AL UNITĂŢII ADMINISTRATIV-TERITORIALE COMUNA CORNETU, JUDEȚUL ILFOV (UAT Cornetu – Ilfov), drept pentru care îl supun dezbaterii și aprobării Consiliului local.

